Natura 2000-område nr. 65 Nissum Fjord

Natura 2000-område nr. 65 Nissum Fjord  er et habitatområde (H58) fuglebeskyttelsesområde (F38) og ramsarområde, der har et areal på i alt 10.967 ha, hvoraf de 6.430 ha udgør fjorden. Habitatområdet og fuglebeskyttelsesområdet er sammenfaldende.

Nissum Fjord er en lavvandet brakvandslagune, der ligger bag den smalle klittange, Bøvling Klit, og har et samlet areal på ca. 64 km² og en middeldybde på 1 m og en max. dybde i hvert af de 3 bassiner på mellem 2 og 2 1/2 m. Fjorden er opdelt i tre bassiner, Ydre Fjorde (Yder Fjord og Bøvling Fjord), Mellem Fjord og Felsted Kog. Fjorden har forbindelse til Nordsøen via en afvandingssluse ved Torsminde. I den sydvestlige del af Nissum Fjord ud for halvøen Nørre Fjand ligger en lille ubeoet ø, Fjandø, på 40 ha. Ramme Å, Fåre Mølleå, Flynder Å, Damhus Å og Storå løber ud i Nissum Fjord. Der er 4 søer, der er større end 5 ha i området:
 Indfjorden brakvandssø på ca. 229 ha, beliggende syd for Bøvlingbjerg i Lemvig Kommune.
 Byn er en lavvandet sø på knap 10 hektar, omgivet af smalle engarealer. Den er beliggende lidt øst for Nees. Byn er en svagt næringsrig sø og en vigtig lokalitet i Danmark for en række sjældne danske undervandsplanter. Den er hjemsted for 6 rød- og 10 gullistede undervandsplantearter og er den ene af kun 2 kendte lokaliteter i Danmark, hvor sylblad vokser, og den er en vigtig lokalitet for de danske forekomster af vandpeber-bækarve.
 Søndersund er en lavvandet sø på godt 5 hektar, der er omgivet af smalle engarealer. Søen er beliggende lidt nordøst for Nees.
 Tang Sø er en ca. 23 hektar stor, lavvandet sø, der gennemløbes af Flynder Å øst for Indfjorden.

Udpegningsgrundlag for fuglebeskyttelsesområdet 
Nissum Fjord ligger på fugletrækruten langs Vestkysten, og en
række fuglearter benytter fjorden som rasteplads. Det er især
svømmeænder, bl.a. pibeand, gråand og krikand, der forår og efterår
kan ses i stort tal, bl.a. i Bøvling Fjord.

Fuglebeskyttelsesområdet er udpeget af hensyn til:

Ynglefugle:
 Rørdrum
 Rørhøg
 Plettet rørvagtel
 Klyde
 Hvidbrystet præstekrave
 Almindelig ryle
 Brushane
 Splitterne
 Fjordterne
 Havterne
 Dværgterne

Trækfugle:
 Knopsvane
 Pibesvane
 Sangsvane
 Kortnæbbet gås
 Bramgås
 Lysbuget knortegås
 Pibeand
 Krikand
 Spidsand
 Toppet skallesluger
 Stor skallesluger
 Klyde
 Lille kobbersneppe

Vildreservat 
Hele Nissum Fjord samt landarealer ved Bøvling Fjord, Torsmindetangen,
Fjandø og Felsted Kog er udlagt som vildtreservat for at beskytte
rastende og ynglende vandfugle.

Nissum Fjord er er en del af en lakseforvaltningsplan, der for at sikre laksens
overlevelse i Storå-systemet sikrer at der hvert år udsættes omkring
53.000 stk. (2009 tal). Der er indført et totalt fangstforbud i
Nissum Fjord, mens der i Storå Å-systemet er indført fangstkvoter på
lystfiskeri.

Fredninger 
I området er der tre fredede områder:
 Fredningen ved Bøvling Klit og Holmen omfatter arealer nord og syd for Torsminde på i alt ca. 655 ha. fra 1984. Fredningen tilsigter at beskytte områdets fugleliv.
 Et område 230 ha nord for Indfjorden og langs Bøvling fjords østlige kant, Krogsted enge blev fredet i 1975. Fredningen blev gennemført for, at forhindre en omfattende inddigning af engarealerne, især pga. botaniske, ornitologiske og landskabsmæssige
værdier. 
 Fredningen ved halvøen Nørre Fjand i sydenden af fjorden fra 1984, omfatter tre arealer på i alt 15,8 ha. Den nordvestligste del af arealerne består af lyngklædte arealer, resten er mark og plantage. Områderne er fredet på grund af arkæologiske
interesser og for at begrænse sommerhusbebyggelsen .

Videre forløb 
Natura 2000-planen blev vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21. Natura 2000-området ligger i Lemvig- og Holstebro Kommuner, og naturplanen koordineres med vandplanen for 1.4 Hovedvandopland Nissum Fjord .

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen
 Naturplanen 2016-2021
 Basisanalysen 2007
 Basisanalysen 2016-21

Natura 2000-planer
Lokaliteter i Lemvig Kommune
Lokaliteter i Holstebro Kommune
EU-habitatområder i Danmark
Fuglebeskyttelsesområder i Danmark
Ramsarområder i Danmark
Fredede arealer i Danmark